Toyota GR Yaris Rally2

Toyota GR Yaris Rally2 on Toyota GR Yaris -malliin perustuva Rally2-luokan ralliauto. Autoa esiteltiin julkisesti ensimmäistä kertaa marraskuussa 2022 Japanissa Aichissa. Auton ennakoidaan tulevan rallikilpailuihin vuonna 2024. Aikeesta rakentaa auto WRC2- tai WRC3-sarjaan kerrottiin vuonna 2020. Rally2-autoja käytetään WRC2-sarjan lisäksi myös rallin EM-sarjassa ja kansallisissa mestaruussarjoissa. Autolla on ajettu vuonna 2023 Japanissa avoimessa luokassa, jossa voi ajaa kun autosta on dokumentaatiota ennen sen homologaatiota.

Jari-Matti Latvala on kertonut julkisuuteen, että talli suunnittelee ensimmäisten autojen olevan valmiina vuoden 2024 Monte Carlo -ralliin mennessä.

Vuonna 2022 Toyota esitteli myös Ypresin rallissa Toyota GR Yaris H2 -autoa, joka käyttää vetyä polttoaineena.

Lähteet 

GR Yaris Rally2
Rally2-autot